Հավելված 2

ՀՀ կառավարության 2017 թվականի

\_\_\_\_\_\_\_\_\_\_\_\_\_ -ի N \_\_\_\_\_ - Ա որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԳՅՈՒՂԱՏՆՏԵՍՈՒԹՅԱՆ ՆԱԽԱՐԱՐՈՒԹՅՈՒՆ**

**Ծ Ր Ա Գ Ի Ր**

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ Ո Ւ Թ Յ Ո Ւ Ն Ո Ւ Մ**

**Տ Ա Վ Ա Ր Ի Շ Վ Ի Ց Ց Ե Ղ Ի**

**Տ Ո Հ Մ Ա Բ Ո Ւ Ծ Ա Ր Ա Ն Ի Հ Ի Մ Ն Մ Ա Ն**

**(2 0 1 8 – 2 0 2 3 թթ.)**

**I. ՆԵՐԱԾՈՒԹՅՈՒՆ**

1. Տավարաբուծությունը Հայաստանում ունի հարուստ ավանդույթներ: Հայկական լեռնաշխարհում տավարաբուծությամբ զբաղվում են անհիշելի ժամանակներից և վայրի տավարի ընտելացման օջախներից մեկը եղել է Հայաստանը, որտեղ դրա զարգացման համար կային նպաստավոր պայմաններ՝ լեռնային արոտավայրերն ու խոտհարքները: Այստեղ բուծվող տավարը հարյուրամյակներ շարունակ ունեցել է փոքր կենդանի զանգված և ցածր կաթնատվություն, բայց դրանք շատ դիմացկուն էին և հարմարված տեղի բնակլիմայական պայմաններին: Բուծվող կովերի զանգվածը եղել է 175-270 կգ, իսկ կաթնատվությունը տատանվել է 400-640 կգ:
2. Նախորդ դարի 30-ական թվականներից սկսած սկսել են տարվել լայնածավալ աշխատանքներ՝ տեղական տավարի բարելավման ուղղությամբ և արդյունքում ստեղծվել է կովկասյան գորշ ցեղը, որի կովերի կաթնատվությունը 1987 թվականի տվյալներով 591 կգ-ից հասել է 1876 կգ-ի, կաթի արտադրությունը 170,4 հազար տոննայից՝ 576 հազար տոննայի, տավարի մսի արտադրությունը սպանդային քաշով 21,6 հազար տոննայից` 45 հազար տոննայի:
3. Հետխորհրդային շրջանում, սակայն զգալի չափով նվազել է կենդանիների գլխաքանակը և տավարաբուծությունից ստացվող մթերքների արտադրությունը, պետական տնտեսությունների լուծարման արդյունքում ստեղծվել են շուրջ 320 հազար գյուղացիական փոքր տնտեսություններ, որտեղ տավարի միջին գլխաքանակը կազմում է 3 գլուխ: Ստեղծված նոր իրավիճակում պահանջվում են ցեղերի կատարելագործման, դրանց հետ տարվող տոհմասելեկցիոն աշխատանքների իրականացման նոր մոտեցումներ, ժամանակի հրամայականն է դարձել ուշադրության կենտրոնում պահել կենդանիների հետ տարվող տոհմասելեկցիոն համալիր միջոցառումների իրականացումը, տոհմային բազայի ամրապնդումը, տոհմային տնտեսությունների գործունեության բարելավումը և նորմերի ստեղծումը, արհեստական սերմնավորման աշխատանքների, նախիրների վերարտադրության, ցուլերի աճեցման և շահագործման բարելավումը, կենդանիներին համալիր հատկանիշներով գնահատումը, ընտությունն ու զույգընտրությունը, օրակարգային խնդիր է դարձել համաշխարհային բարձր մթերատու ցեղերով կովկասյան գորշ ցեղի բարելավումը, ցեղի ներցեղային կառուցվածքի բարելավման, կաթնատու տիպի ստեղծման և բուծման համար:
4. Հայաստանի ազգային ագրարային համալսարանի Բալահովիտի ուսումնափորձնական տնտեսությունը տավարաբուծության խթանման համար ունի կերարտադրության զարգացման ընդարձակ հնարավորություններ: ՀՀ Կոտայքի մարզի Էլիջա հանդամասում առկա է 450 հա բնական խոտհարքներ, 250 հա արոտավայր և 160 հա վարելահող: Դրանք ագրոտեխնոլոգիական առաջատար եղանակներով մշակելու համար առկա է նաև ժամանակակից մեքենատրակտորային հավաքակայան: Տնտեսությունը համարվում է օրինակելի ուսումնական բազա մի շարք մասնագիտությունների ուսանողների գործնական ուսուցման և կերարտադրության խնդիրների լուծման համար:
5. Տնտեսության վարելահողերում հացահատիկային մշակաբույսերից կարելի է մշակել գարի, աշնանացան ցորեն, ինչպես նաև՝ վիկ-վարսակ և կորնգան, որոնք արժեքավոր հումք են համակցված կերի և սենաժի համար:
6. Խոտհարքների բարելավումից հետո ժամանակին հնձելու և ճիշտ հավաքի դեպքում 1 կգ խոտի սննդարարությունը կկազմի 0,55 կերի միավոր: Մի քանի տասնյակ տարիներ այդ հանդամասից կուտակված կերով Երևանի անասնաբուծական-անասնաբուժական ինստիտուտի ուսումնափորձնական տնտեսությունում խնամվել է 200 գլուխ կով (միջին կաթնատվությունը կազմել է 5000 կգ), 400 գլուխ տավար, 2000 գլուխ ոչխար:
7. Տնտեսության առջև ծառացած խնդիրների լուծման և արդիական տեխնոլոգիաներով գործող տոհմաբուծարանի գործարկման համար անհրաժեշտ են ֆինանսական միջոցներ:

**II. ՏԱՎԱՐԱԲՈՒԾՈՒԹՅԱՆ ՈԼՈՐՏԻ ՆԵՐԿԱ ՎԻՃԱԿԻ ՀԱՄԱՌՈՏ ԲՆՈՒԹԱԳԻՐԸ**

1. Հայաստանի Հանրապետությունում անասնաբուծության գլխավոր ճյուղ է հանդիսանում տավարաբուծությունը: Անասնաբուծական մթերքների համախառն արտադրանքի մեջ տավարաբուծությունից ստացվող մթերքները կազմում են շուրջ 70 %, արտադրվող կաթի 93 %-ը և մսի 64 %-ը ստացվում են տավարաբուծությունից:
2. Խորհրդային շրջանում այս ճյուղը կրել է քանակական և որակական մեծ փոփոխություններ. ավելացել է տավարի գլխաքանակը, բարձրացել է կենդանիների մթերատվությունը, ստեղծվել հայրենական կովկասյան գորշ ցեղը և բազմաթիվ բարձր մթերատու նախիրներ:
3. Սակայն ներկայումս մեկ մարդու հաշվով հանրապետությունում արտադրվող կաթի ցուցանիշները ցածր են ինչպես գոյություն ունեցող ֆիզիոլոգիական նորմաներից (տարեկան մեկ շնչին` 380 կգ կաթ, 80 կգ միս, որից 34 կգ-ը` տավարի), այնպես էլ շատ երկրների ցուցանիշներից:
4. Հանրապետությունում տավարաբուծության զարգացման բարձր տոհմամթերատու հատկանիշներով օժտված կենդանիներ աճեցնելու, նախիրները բարձրարժեք կենդանիներով համալրելու և տավարի մսի ու կաթի արտադրության ծավալներն ավելացնելու գործընթացն արդյունավետ կազմակերպելու նպատակով անհրաժեշտ է ունենալ ժամանակակից բարձր մթերատու տոհմային կենդանիներով համալրված և թիրախավորված տոհմասելեկցիոն աշխատանքների արդյունքում ձևավորված տոհմային կորիզ ունեցող տավարի արժեքավոր նախիրներ:
5. Ստեղծված իրավիճակը հրամայական է դարձնում տոհմաբուծարանների ստեղծումը, որը կնպաստի տոհմային մատղաշի աճեցմանը և կաթի ու մսի արտադրության ծավալների ավելացմանը:
6. Ներկայումս տավարաբուծության զարգացմանը խոչընդոտող գործոնները հետևյալն են.
* կերարտադրության ոչ բավարար մակարդակը և միակողմանի բնույթը,
* տավարի պահվածքի, բուծման և որակական բարելավման ժամանակակից տեխնոլոգիական նվաճումների անտեսումը,
* տավարի և ոչխարի ֆերմաների մեկ հարթակի վրա կողք կողքի լինելը (զոոհիգիենիկ պահանջների համաձայն դրանք պետք է գտնվեն իրարից 150-200 մետր հեռավորություն վրա),
* նորոգման մատղաշի ստացման և աճեցման համար համապատասխան պայմանների բացակայությունը, ինչպես նաև նախրի վերարտադրության տեխնոլոգիական խախտումները,
* նախրում անասնաբուծական և տոհմային հաշվառման ընդհատվածությունը,
* կենդանիների թերկերակրման հետևանքով անհամաչափ մարմնակազմությամբ թերզարգացած կենդանիների առկայությունը,
* կովերի արհեստական սերմնավորման չիրականացումը,
* կովերի ոչ լիարժեք կերակրումը,
* կովերի մեքենայական կթի բացակայությունը,
* կովերի արոտային պահվածքի ոչ հիմնավորված երկարացումը,
* տնտեսությունում անասնաբույծ սելեկցիոներ մասնագետի բացակայությունը,
* կովերի գլխաքանակը նպաստավոր սահմաններում չպահպանելը:
1. Տնտեսությունում տարիներ շարունակ <<իր մեջ>> բուծվել են կովկասյան գորշ x ջերսեյ x հոլշտին եռացեղ կենդանիները, որոնց նախնիների միջին կաթնատվությունը տատանվել է 5600-6000 կգ-ի սահմաններում, կաթում յուղի պարունակությունը կազմել է 4,1 տոկոս, սպիտակուցինը` 3,4-3,6 տոկոս:
2. Բալահովիտի ուսումնափորձնական տնտեսությունն ունի 221 գլուխ տավար, որից կովեր՝ 60 գլուխ, ցուլեր՝ 3 գլուխ: Կովերի տեսակարար կշիռը նախրում կազմում է 27 տոկոս:
3. Տնտեսության տոհմային տավարաբուծական նախրում կովերի գլխաքանակը պետք է լինի առնվազն` 120 գլուխ (տեսակարար կշիռը՝ 44 տոկոս), հետևաբար նախրի գլխաքանակը պետք է կազմի է 279 գլուխ:

**III. ԾՐԱԳՐԻ ՆՊԱՏԱԿԸ ԵՎ ԽՆԴԻՐՆԵՐԸ**

1. Ծրագրի նպատակն է ներմուծել տավարի տեղական կովկասյան գորշ ցեղի կաթնային և մսային հատկանիշների կատարելագործման գործընթացում մեծ դեր խաղացած շվից ցեղը և Հայաստանի ազգային ագրարային համալսարանի Բալահովիտի ուսումնափորձնական բազայի տավարաբուծական տնտեսության հիմքի վրա հիմնել շվից ցեղի տոհմաբուծարան, ինչը հնարավորություն կընձեռի լուծել հետևյալ խնդիրները.
2. խուսափել տարբեր ցեղերի կենդանիների հախուռն տրամախաչումից և բացառել տարբեր արյունայնությամբ խառնացեղ կենդանիների ստացումը,
3. աճեցնել շվից ցեղի մաքրացեղ կենդանիներ, որոնք կունենան հավաստի նախնիներ և աչքի կընկնեն ցեղին բնորոշ տոհմային և մթերատու հատկանիշներով,
4. զերծ մնալ զուգավորման հետևանքով միմյանց փոխանցվող վարակիչ հիվանդություններից և աճեցնել առողջ ու կենսունակ սերունդ,
5. ստեղծել մասնագիտացված տոհմաբուծարան, որը կկարողանա շվից ցեղի բարձրարժեք կենդանիներ վաճառել հանրապետության այլ տնտեսություններին,
6. համապատասխան նախապայմաններ ընձեռել տավարաբուծական տնտեսություններին` իրականացնելու տեղական կովկասյան գորշ և շվից ցեղերի կենդանիների կլանողական տրամախաչում, որը զգալիորեն կբարձրացնի ստացվող սերնդի կաթնատվության մակարդակը և մսային հատկանիշները, ինչը կնպաստի մեր հանրապետությունում արտադրվող տավարի մսի և կաթի արտադրության ծավալների ավելացմանը:

**IV ԾՐԱԳՐԻ ՆԿԱՐԱԳԻՐԸ**

1. Ներկայումս արդյունաբերական հիմունքներով վարվող տնտեսություններում պահանջվում է բուծել բարձր կաթնատվությամբ միատիպ, արդյունաբերական տեխնոլոգիայի պահանջներին համապատասխանող նախիրներ: Այդպիսի նախիրների ստեղծումն արագացնելու նպատակով նպատակահարմար է դրանք տրամախաչել բարձր մթերատու ցեղերի հետ (տեղական համեմատաբար ցածր մթերատու ցեղերի արագ կատարելագործման համար):
2. Գյուղատնտեսական կենդանիների տրամախաչման դեպքում առաջանում է համակցված փոփոխություն, ինչը նպաստավոր է հետագա սելեկցիայի համար: Առաջին սերնդի մոտ ի հայտ է գալիս նաև հետերոզիսի երևույթը կամ հիբրիդային ուժը, որն արտահայտվում է կենսունակության, հարմարվողականության և մթերատվության բարձրացմամբ (ելակետային ծնողական ձևերի համեմատությամբ):
3. Խորհրդային Միության վերջին տարիներին Մոսկվայից Հայաստանի Հանրապետություն է ներմուծվել շվից ցեղի արտադրող ցուլերի սերմնահեղուկ, որը տոհմային ձեռնարկություններում օգտագործվել է կաթնատու նախիրների կատարելագործման և նոր նախիրներ ստեղծելու նպատակով:
4. Հանրապետությունում կաթնատու տավարաբուծությունն աստիճանաբար վարվում է արդյունաբերական տեխնոլոգիայի հիմունքներով, ուստի պլանային կովկասյան գորշ ցեղը մթերատվության մակարդակով և կրծի ձևով կարիք ունի հետագա կատարելագործման ինչպես մաքուր բուծման, այնպես էլ միջցեղային տրամախաչման միջոցով:
5. Ծրագրի իրականացման համար ներդրվող գումարը 3 տարիների ընթացքում կարող է հատուցվել՝ բարձր մթերատու երինջների աճեցմամբ և դրանց վաճառքով: Կարևոր հանգամանք է նաև այն, որ գյուղատնտեսության որակյալ մասնագետների պատրաստման համար անհրաժեշտ է ուսումնական տնտեսության առաջատար լինելը: Այն պետք է հանդիսանա արդիական տեխնոլոգիաներով վարվող ուսուցման դարբնոց: Ուսումնական և ուսուցման գործընթացը ծախսատար է, սակայն կարևոր պայման է բարձր որակյալ մասնագետների պատրաստման համար:
6. Քանի որ տոհմաբուծարանի ստեղծման ծրագիրը իրականանալու է մասնավոր ներդրումների միջոցով, պետության դերը կայանալու է մասնագիտական խորհրդատվության տրամադրման, կառավարման, տոհմասելեկցիոն աշխատանքների պլանավորման, կազմակերպման և իրականացման, մարզերում գլխաքանակի տեղաբաշխման գործընթացներում:
7. Նախագծի ռիսկերը՝
* ոչ հիգիենիկ կերերի օգտագործումը,
* անասնաշենքերի անասնաբուծական հիգիենայի ոչ բավարար մակարդակը,
* կենդանիների պահվածքի և խնամքի պայմանների խախտումները,
* անասնաբուժական և անասնաբուծական միջոցառումների ժամանակին չիրականացնելը:

 **Աղյուսակ 1**

**2018–2024 թվականներին նախրի շարժը**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Սեռահասակային խմբերը | 01.04.18 | 31.12.18 | 31.12.19 | 31.12.20 | 31.12.21 | 31.12.22 | 31.12.23 | 31.12.24 |
| գլուխ | գլուխ | գլուխ | գլուխ | գլուխ | գլուխ | գլուխ | գլուխ |
| կովեր | 0 | 30 | 30 | 42 | 37 | 42 | 53 | 56 |
| ցուլեր | 0 | 0 | 11 | 22 | 22 | 22 | 22 | 22 |
| երինջներ | 30 | 0 | 12 | 10 | 10 | 16 | 19 | 21 |
| մինչև 1 տարեկան էգ հորթեր | 0 | 12 | 10 | 16 | 16 | 19 | 23 | 30 |
| մինչև 1 տարեկան արու հորթեր | 0 | 14 | 11 | 16 | 15 | 20 | 24 | 31 |
| Ընդամենը | 30 | 56 | 74 | 106 | 100 | 119 | 141 | 160 |

1. Տոհմաբուծարանի հիմնման նպատակով ընդհանուր ներդրումները կազմում են 449,2 մլն ՀՀ դրամ, որից շուրջ 52,0 մլն ՀՀ դրամը կուղղվի 1038 քառ. մետր մակերեսով շինությունների կառուցման, 50,0 մլն ՀՀ դրամը՝ սարքավորումների, 22,0 մլն ՀՀ դրամը՝ ավտոմեքենաների և տրակտորների և 240 մլն ՀՀ դրամը՝ 30 գլուխ շվից ցեղի տոհմային երինջների ձեռքբերման համար:

**Աղյուսակ 2**

**Ծրագրի ներդրման համար անհրաժեշտ դրամական միջոցները, ՀՀ դրամ**

|  |  |  |  |
| --- | --- | --- | --- |
| **Անհրաժեշտ հիմնական միջոցներ** | մ2 | Գումար |  |
| Անհրաժեշտ շինություններ | 1038 | 50000 | 51,900,000 |
| Անհրաժեշտ սարքավորումներ տոհմաբուծարանի | 1 | 50,000,000 | 50,000,000 |
| Անհրաժեշտ սարքավորումներ արհեստական սերմնավորման կայանի |  |  | 301,334,347 |
| **Ընդամենը** |  |  | **403,234,347** |
| **Ավտոմեքենաներ, տրակտորներ** |  |  | 22,000,000 |
| **Անհրաժեշտ կենդանիներ** |  |  |  |
| Երինջներ | 30 | 800000 | 24000000 |
| **Ընդամենը կենդանիներ** |  |  | **24,000,000** |
| **Ընդհանուր նախնական ներդրում 6 տարվա ընթացքում** |  |  | **449,234,347** |

1. Ծրագրով նախատեսվում է նաև հիմնել գյուղատնտեսական կենդանիների արհեստական սերմնավորման մասնագիտացված կայան և լաբորատորիա, որի համար անհրաժեշտ սարքավորումների և գույքի ձեռքբերման համար նախատեսվել է 301,3 մլն ՀՀ դրամ: Ներկայումս հանրապետությունում չկա գյուղատնտեսական կենդանիների արհեստական սերմնավորման կայան և լաբորատորիա, մինչդեռ առանց դրանց հնարավոր չէ իրականացնել լայնածավալ տոհմասելեկցիոն աշխատանքներ:
2. Հայաստանի ազգային ագրարային համալսարանի Բալահովիտի ուսումնափորձնական բազայում կան բոլոր նախադրյալները գյուղատնտեսական կենդանիների արհեստական սերմնավորման կայան և լաբորատորիա հիմնելու համար: Այն հնարավորություն կընձեռի կենդանիների արհեստական սերմնավորման աշխատանքներ իրականացնել ոչ միայն ՀՀ Կոտայքի մարզում, այլև հարակից բոլոր մարզերում:

**V. ԾՐԱԳՐԻ ՖԻՆԱՆՍԱԿԱՆ ԲԱՂԱԴՐԻՉԸ**

1. Կովերի գլխաքանակը լրացնելու համար անհրաժեշտ է գնել 30 գլուխ ավստրիական շվից ցեղի 3-6 ամսական հղիություն ունեցող 21-22 ամսական տարիքի 560 կգ կենդանի զանգվածով երինջներ:
2. Տնտեսության ուղղությունը փոխելու նպատակով կազմվել է նախրի շարժ (աղյուսակ 1) և նախատեսվել է 2021 թվականին կովերի կաթնատվությունը հասցնել 5000 կգ-ի և որպես տոհմային տնտեսություն, նպատակային աճեցման մեթոդով յուրաքանչյուր տարի իրացնել տոհմային մատղաշ:
3. Ստորև ներկայացվում է ծրագրի ֆինանսական հաշվարկը (աղյուսակ 3):

**Աղյուսակ 3**

**Ծրագրի ֆինանսական հաշվարկը, ՀՀ դրամ**

**(2018-2023 թթ.)**

|  |  |  |  |  |  |  |
| --- | --- | --- | --- | --- | --- | --- |
| **Տոհմաբուծարան** | 2018 | 2019 | 2020 | 2021 | 2022 | 2023 |
| Հիմնական միջոցներ | 71,330,000 |  | 65,570,000 |  |  |  |
| Ավտոմեքենաներ, տրակտորներ | 8,800,000 |  | 13,200,000 |  |  |  |
| Կենդանիներ | 24,000,000 |  |  |  |  |  |
| **Անհրաժեշտ սարքավորումներ արհեստական սերմնավորման կայանի** | 32,000,000 | 82,656,800 | 21,333,333 | 36,868,027 | 64,136,053 | 64,340,133 |
| **Ընդամենը** | **136,132,017** | **82,658,818** | **100,105,352** | **36,870,047** | **64,138,074** | **64,342,155** |
|   |   |   |   |   |   |   |
|  **Կաթի և տոհմային վաճառքից հասույթ, դրամ**  | **7,261,705** | **31,846,620** | **30,444,540** | **44,451,320** | **48,042,930** | **56,216,890** |
|  **Արհեստական սերմնավորումից հասույթ, դրամ**  | **-** | **105,000,000** | **140,000,000** | **210,000,000** | **350,000,000** | **700,000,000** |
| **Ընդամենը դրամական ներհոսք** | 7,261,705 | 136,846,620 | 170,444,540 | 254,451,320 | 398,042,930 | 756,216,890 |
|   |   |   |   |   |   |   |
| **Տոհմաբուծարանի ծախսեր** |   |   |   |   |   |   |
| Արտադրական ծախսեր | (1,265,862) | (2,742,701) | (3,656,935) | (5,133,774) | (4,824,341) | (5,766,705) |
| Կեր | (8,921,022) | (15,133,722) | (19,840,913) | (26,982,617) | (22,777,631) | (26,280,760) |
| Աշխատավարձ | (4,800,000) | (12,000,000) | (13,200,000) | (19,200,000) | (19,200,000) | (19,200,000) |
| **Ընդամենը տոհմաբուծարանի ծախս** | (14,986,884) | (29,876,423) | (36,697,848) | (51,316,391) | (46,801,972) | (51,247,465) |
|  |   |   |   |   |   |   |
| **Արհեստական սերմնավորման կայանի ծախս** |   |   |   |   |   |   |
| Արտադրական ծախսեր | (180,000) | (960,000) | (1,800,000) | (6,000,000) | (7,200,000) | (7,800,000) |
| Աշխատավարձ | - | (37,200,000) | (69,600,000) | (105,600,000) | (158,400,000) | (285,600,000) |
| Սերմնավորման այլ ծախսեր  | - | (2,771,850) | (3,695,800) | (5,543,700) | (9,239,500) | (18,479,000) |
| **Ընդամենը արհեստական սերմնավորման կայանի ծախս** | (180,000) | (40,931,850) | (75,095,800) | (117,143,700) | (174,839,500) | (311,879,000) |
|   |   |   |   |   |   |   |
| **Այլ Ծախսեր** | (749,344) | (1,493,821) | (1,834,892) | (2,565,820) | (2,340,099) | (2,562,373) |
| **Այլ գործառնական ծախսեր** | (801,300) | (881,430) | (969,573) | (1,066,530) | (1,173,183) | (1,290,502) |
| **Ընդամենը տարեկան ելք** | **(16,717,529)** | **(73,183,524)** | **(114,598,113)** | **(172,092,440)** | **(225,154,754)** | **(366,979,339)** |
|   |  |  |  |  |  |  |
| **Ընդամենը դրամական ներհոսք** | 7,261,705 | 136,846,620 | 170,444,540 | 254,451,320 | 398,042,930 | 756,216,890 |
| **Ընդամենը դրամական արտահոսք** | (16,717,529) | (73,183,524) | (114,598,113) | (172,092,440) | (225,154,754) | (366,979,339) |
| **Զուտ դրամ․***ընթացիկ* հոսքեր | **(9,455,824)** | **63,663,096** | **55,846,427** | **82,358,880** | **172,888,176** | **389,237,551** |
| **Ընդամենը դրամական հոսք** | **(145,587,841)** | **(18,995,722)** | **(44,258,926)** | **45,488,833** | **108,750,102** | **324,895,395** |
|   |  |  |  |  |  |  |
| Ներդրում 6 տարվա ընթացքում | 449,234,347 |  |  |  |  |  |
| Ետգնման ժամկետայնություն | 5.3 |  |  |  |  |  |
| Եկամտաբերություն | -130% | 200% | 183% | 185% | 360% | 692% |
| Կերի կշիռը ընդհանուր ծախսերի մեջ | 54% | 47% | 50% | 49% | 45% | 48% |
|  |  |  |  |  |  |  |
| Արհեստական Սերմնավորման Կայան |  |  |  |  |  |  |
| **Անհրաժեշտ ներդրում** |  |  |  |  |  |  |
| Ստացիոնար սարքավորումներ | 6,400,000 | - | 2,133,333 | 4,266,667 | 8,533,333 | 21,333,333 |
| Շարժական սարքավորումներ | - | 68,256,800 |  | 3,801,360 | 7,602,720 | 19,006,800 |
| Մեքենաներ |  | 14,400,000 | 19,200,000 | 28,800,000 | 48,000,000 | 24,000,000 |
| Լաբորատորիա | 25,600,000 |  |  |  |  |  |
| **Ընդամենը, դրամ** | 32,000,000 | 82,656,800 | 21,333,333 | 36,868,027 | 64,136,053 | 64,340,133 |
|  |  |  |  |  |  |  |
| **Սերմնավորումից եկամուտ** |  |  |  |  |  |  |
| Սերմնահեղուկի ծախս 1 դոզա | 183.85 |  |  |  |  |  |
| Սերմնավորման ծախս | 1508.7 |  |  |  |  |  |
| Ընդհանուր ծախս | 1692.6 |  |  |  |  |  |
| Վաճառքի գին | 3500 |  |  |  |  |  |
| **1 սերմնավորումից եկամուտ** | **1623.58** |  |  |  |  |  |
|  |  |  |  |  |  |  |
| Ընդամենը սերմնահեղուկ | - | 330000 | 810000 | 1045000 | 1152500 | 1186250 |
| Սերմնավորման հնարավորություն | - | 165000 | 405000 | 522500 | 576250 | 593125 |
| Ընդամենը սերմնավորում, գլուխ | - | 15000 | 20000 | 30000 | 50000 | 100000 |
| Ընդամենը սերմնավորում, 2 դոզա | - | 30000 | 40000 | 60000 | 100000 | 200000 |
| Սերմնավորումից Զուտ դրամական հոսքեր | - | 48,707,274 | 64,943,033 | 97,414,549 | 162,357,581 | 324,715,163 |
|  |  |  |  |  |  |  |
| Ընդամենը Զուտ դրամական հոսքեր | (151,987,841) | 27,578,219 | 16,417,440 | 138,636,715 | 262,574,350 | 628,277,225 |
|  |  |  |  |  |  |  |
|   | 2017 | 2018 | 2019 | 2020 | 2021 | 2022 |
| Նոր Աշխատատեղեր |  |  |  |  |  |  |
| Անասնաբույժ-սերմնավորող | - | 50 | 20 | 30 | 50 | 100 |
| Վարորդ |  |  | 3 | 8 | 8 | 11 |
| Արհեստական սերմնավորման կայանի աշխատակիցներ | 0 | 6 | 6 | 6 | 8 | 8 |
| ԸՆԴԱՄԵՆԸ | - | 56 | 29 | 44 | 66 | 119 |
|   |  |  |  |  |  |  |
| Ընդամենը սեմնավորում, գլուխ | - | 20000 | 50000 | 100000 | 175000 | 200000 |

1. Նախատեսվող տոհմաբուծարանում միայն կաթի արտադրությունը ապահովում է 23,6% շահութաբերություն, ուստի տնտեսության եկամտաբերության հիմնական ցուցանիշը տոհմային երնջացուների աճեցումն ու վաճառքն է հանրապետության այլ տնտեսություններին, որն էլ տավարաբուծության եկամտաբերության հիմնական աղբյուրն է:
2. Առաջնային խնդիր է համարվում տավարի մատղաշի նպատակային աճեցումը: Նպատակային աճեցման համար առաջարկվում է Բալահովիտի ուսումնափորձնական տնտեսությունում արդեն փորձարկված տեխնոլոգիան:

**VI. ԾՐԱԳՐԻՑ ԱԿՆԿԱԼՎՈՂ ԱՐԴՅՈՒՆՔՆԵՐԸ**

1. Ծրագրի իրականացման արդյունքում 2018-2022 թվականներին տոհմաբուծարանը հանրապետության տավարաբուծական տնտեսություններին կմատակարարի շուրջ 150 գլուխ շվից ցեղի տոհմային կենդանիներ, այդ թվում` 100 գլուխ կովեր, երինջներ, էգ հորթեր և 50 գլուխ ցուլեր, արու հորթեր: Որպես հավելյալ արդյունք, 2018-2022 թվականներին տոհմաբուծարանում կարտադրվի նաև 1100-1200 տոննա կաթ և շուրջ 5 տոննա միս:
2. Ծրագրի ավարտից հետո տոհմաբուծարանը տարեկան տավարաբուծական տնտեսություններին կվաճառի շուրջ 60 գլուխ տոհմային ցուլիկներ, էգ հորթեր և երինջներ, իսկ տարեկան կարտադրի 200-220 տոննա կաթ, ինչպես նաև 2-3 տոննա միս: